Ursula von der Leyen: Rusia e "cea mai mare ameninţare la adresa ordinii mondiale".
Ursula von der Leyen: Rusia este "cea mai mare ameninţare la adresa ordinii mondiale". Declaraţiile au fost făcute joi, la finalul discuţiilor de la Tokyo cu premierul japonez Fumio Kishida. Preşedintele Consiliului European, Charles Michel, a participat şi el la summitul din capitala japoneză.
Rusia reprezintă "cea mai mare ameninţare" la adresa ordinii internaţionale din cauza războiului său "barbar" din Ucraina, a avertizat preşedintele Comisiei Europene, Ursula von der Leyen.Declaraţiile au fost făcute joi, la finalul discuţiilor de la Tokyo cu premierul japonez Fumio Kishida. Ursula von der Leyen a menţionat şi "pactul îngrijorător al Moscovei cu China"."Invazia Rusiei în Ucraina nu este doar o chestiune care priveşte Europa, ci zguduie nucleul ordinii internaţionale, inclusiv Asia. Acest lucru nu trebuie să fie tolerat", a declarat premierul japonez.Preşedintele Consiliului European, Charles Michel, a participat şi el la summitul din capitala japoneză.Ţările din cadrul Uniunii Europene nu au ajuns la un acord pentru impunerea celei de-a şasea serii de sancţiuni împotriva Rusiei, care ar include oprirea graduală a importurilor de petrol.Preşedintele Comisiei Europene, Ursula von der Leyen, s-a deplasat luni după-amiază în Ungaria, în cadrul eforturilor pentru a-l convinge pe premierul Viktor Orban să susţină aplicarea de către Uniunea Europeană a unor noi sancţiuni în domeniul energiei împotriva Rusiei. După vizită, Ursula von der Leyen a anunţat că există "anumite progrese".Guvernul Viktor Orban a anunţat săptămâna trecută că se opune "formei actuale" a proiectului Comisiei Europene privind oprirea etapizată a importurilor de petrol din Rusia, Ungaria argumentând că, deşi ar beneficia de o derogare, i-ar fi afectată grav securitatea energetică.